b'\n_START_ARTICLE_\nMikkelin Poikateatteri\n_START_PARAGRAPH_\nMikkelin Poikateatteri on Mikkeliss\xc3\xa4 vuonna 2008 perustettu nuorten harrastajateatteri, jonka ohjaajana on alusta asti toiminut Katariina \xe2\x80\x9dKati\xe2\x80\x9d Kinnunen. Teatteriryhm\xc3\xa4 tuottaa esityksens\xc3\xa4 itse alusta loppuun: sanoittavat ja s\xc3\xa4velt\xc3\xa4v\xc3\xa4t musiikkikappaleet, kirjoittavat k\xc3\xa4sikirjoituksen ja suunnittelevat koreografiat Kinnusen ohjauksessa. Ryhm\xc3\xa4ss\xc3\xa4 on my\xc3\xb6s erillinen improryhm\xc3\xa4, joka esiintyy eri tilaisuuksissa.\n_START_SECTION_\nHistoriaa\n_START_PARAGRAPH_\nMikkelin Poikateatteri perustettiin 2008 Suomen Kulttuurirahaston Myrsky-hankkeen turvin. Sit\xc3\xa4 ovat tukeneet my\xc3\xb6s Suomen lasten ja nuorten s\xc3\xa4\xc3\xa4ti\xc3\xb6n Myrsky-hanke sek\xc3\xa4 Mikkelin lukio._NEWLINE_Vuonna 2012 Mikkelin Poikateatteri sai Lapsenp\xc3\xa4iv\xc3\xa4-palkinnon. Vuonna 2013 ryhm\xc3\xa4 palkittiin 2000 euron stipendill\xc3\xa4 Helsingiss\xc3\xa4 j\xc3\xa4rjestetyill\xc3\xa4 valtakunnallisilla Teatris -festivaaleilla produktiostaan Likin\xc3\xa4k\xc3\xb6kulma (K14). Sit\xc3\xa4 perusteltiin esityksen poikkeuksellisen \xc3\xa4lykk\xc3\xa4\xc3\xa4st\xc3\xa4 ja rohkeasta kuvauksesta nuoren miehen maailmasta. Samana vuonna ryhm\xc3\xa4 palkittiin 2000 euron Mikkeli-palkinnolla. Perusteluissa Perusteluissaan todettiin Poikateatterin rikkovan poikiin liitett\xc3\xa4vi\xc3\xa4 stereotypioita rohkealla asenteellaan ja poikahuumorillaan. Vuonna 2014 ryhm\xc3\xa4 valittiin Ty\xc3\xb6v\xc3\xa4en n\xc3\xa4ytt\xc3\xa4m\xc3\xb6p\xc3\xa4iville ja Sein\xc3\xa4joen Harrastajateatterikes\xc3\xa4\xc3\xa4n esityksell\xc3\xa4\xc3\xa4n Keholla mill\xc3\xa4 hyv\xc3\xa4ns\xc3\xa4. Se oli my\xc3\xb6s ehdolla Vuoden harrastajateatteriksi.'